AlexejDobrolubov/national_council_slovak_2010 huggingface dataset:
27. schôdza NR SR - 2.deň - B. popoludní
Dátum: 2021-05-03
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

317. Ďakujem veľmi pekne. Tak ako Marek Kotleba naznačuje, že sme tu aj profesionáli, či už pedagógovia, alebo tréneri zo športu, tak mňa, samozrejme, zaujala tiež tá zmienka o tom. A verím, že i napriek tomu, že v programovom vyhlásení vlády nie je veľa o tom veľa popísané, ale ja viem, že aj od mojich kolegov z nášho klubu, že aj ja som sa zapojil do určitej skupiny, kde chceme pomôcť nejakým spôsobom jednak pri novele zákona, ale aj pri zavedení určitých vecí, ktoré vo vyspelej Európe fungujú, napr. zvýšiť počet hodín telesnej výchovy, kde vidíme, že v okolitých krajinách je to minimálne o jednu až dve hodiny viacej. Ale najviac u... dá sa povedať, u detí na prvom stupni, kde sa vlastne buduje ten vzťah k športu a k pohybu ako takému. Vieme, že problémy s obezitou, zlé držanie tela, slabá kondícia sa nám neskôr vrátia hlavne v tých problémoch, keď ich budeme musieť liečiť. A skutočne dnešná mládež má toho pohybu menej. Vieme, že aj pandémia sa teraz podpísala na tom, že mnohí vďaka tomu, že museli byť doma, popriberali a zhoršila sa im kondícia, takže čaká nás určite veľa roboty. Okrem toho, že sa rozšíria hodiny, teraz beží aj taký projekt Tréneri na školách, kde vlastne chodia tréneri pomáhať možno tým na prvom stupni, kde napríklad učiteľky častokrát nemajú tie vedomosti a schopnosti a tie školy, ktoré chcú, tak sa im tam pomôže. Ďalej Fond športu, ktorý takisto chce pomôcť tú infraštruktúru nejakým spôsobom zlepšiť, ktorá tuná chýba, pretože možnože v mestách ešte ako-tak, ale v menších obciach a tak ďalej, skutočne že aj ja si pamätám, sme mali telesnú výchovu na, na chodbe. Takže verím, že o čo menej je toho v tem programovom vyhlásení vlády, o to viacej spravíme a budeme radi, keď sa to určite... (Prerušenie vystúpenia časomerom.)
27. schôdza NR SR - 2.deň - B. popoludní
Dátum: 2021-05-03
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

199. Ďakujem veľmi pekne. Pán Tomáš skončil nejakou frázou o tom, že tu začína alebo že sme v nejakom marazme. Ale ja by som chcel povedať, že marazmus skončil, keď sa skončilo vaše vládnutie 12-ročné, a vieme, čo ste za tých 12 rokov ako tuná v tejto republike dovystrájali. Keď vidíme, kto všetko momentálne je vo väzení alebo vo vyšetrovacej väzbe, všetko ľudia na vysokých miestach, od ktorých sme očakávali, že tu budú spravodlivo rozhodovať o tejto krajine, a to ešte všetko, samozrejme, nevieme, čo, čo sa dozvieme. A to, že tuná kritizujete súčasnú vládu, no tak kľudne ju, samozrejme, kritizujte, máte na to právo. Ale jednoducho voľby skončili tak a demokracia rozhodla o tom, že vy ste momentálne v opozícii, a, samozrejme, nie je vám to príjemné a doslova cynicky zneužívate súčasnú situáciu a hovoríte u o mŕtvych, hej, musím povedať, že vy tancujete na ich hroboch a zneužívate tie slová, pretože určite aj tých mŕtvych by bolo oveľa menej, keby ste zdravotníctvo nerozkrádali od čias nebohého Pašku až do volieb, ktoré boli v marci, a to zdravotníctvo mohlo byť na inej úrovni. Takže o toto. A ešte posledná vec, vy vyčítate nejaké dojatie od Matoviča, on nebol dojatý len teraz v týchto posledných, ale vždy, keď sa hovorilo o životoch a zdraví ľudí, a on to myslel skutočne, skutočne úprimne, že mu na tom záleží, vám ale, zdá sa, že na tom nezáleží. Ste jednoducho hotový z toho, že nevládnete, že tie peniaze, ktoré prichádzajú z Európskej únie, už nebudete môcť vy rozdeľovať, a, samozrejme, tak ako v minulosti možno aj rozkrádať, takže všetko bude tak, ako má byť, a vy, samozrejme, musíte prijať to, že táto vláda je tu a bude. (Potlesk.)
27. schôdza NR SR - 1.deň - B. popoludní
Dátum: 2021-04-30
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

204. Ďakujem veľmi pekne. Dá sa povedať, že nás občanov a ľudí na Slovensku sa dotýka každý rezort, ale rezort zdravotníctva je naozaj jeden z tých, ktorý patrí k tým najdôležitejším, pretože má zabezpečovať zdravie občanov a aj vláda Slovenskej republiky si dala za úlohu urobiť maximum pre to, aby sa dokázala čo najlepšie postarať o zdravie svojich občanov. Táto pandémia nám vlastne odhalila všetky tie nedostatky, ktoré tu boli za tie roky, čo sa nazhromaždili a aj preto programové vyhlásenie vlády, ktoré tu je, dá sa povedať, že má možno aj takú najrozsiahlejšiu časť v celom programovom vyhlásení určite zaslúžene, tak má tam viacero tém. Pán minister začal s tou oblasťou zdravotných pracovníkov. Ja som konkrétne z Martina a my sme tam mali kedysi aj strednú zdravotnú školu, kde sa učili, teda študovali budúce sestričky. Táto škola už, samozrejme, skončila a dnes narážame na to, že zdravotné sestry nám sú čoraz staršie a nemáme ich. Takže, ale kráti sa mi čas, tak veľmi rýchlo. Oceňujem tú otázku tej prevencie, pretože naozaj tam je to veľmi potrebné, ale k tomu treba pripojiť aj ministerstvo školstva, aby bola tam aj určitá taká prevencia už odmalička. A teším sa z toho, že v programovom vyhlásení sa nachádza aj martinská nová nemocnica, a dúfam teda, že dôjde k jej realizácii, pretože Martin je určite v rámci Slovenska veľmi známy tým, že má tam lekársku fakultu, je tam biomedicínske centrum, je tam Biotika Martin, to znamená, že Martin naozaj si zaslúži novú nemocnicu. Samozrejme, som rád, že sú tam aj nemocnica v Bratislave a ďalšie, ďalšie nemocnice, tie menšie v tých regiónoch. Takže dúfam, že sa to podarí, a teším sa na to, že sa táto časť v budúcnosti zlepší.
16. schôdza NR SR - 6.deň - A. dopoludnia
Dátum: 2020-11-03
Poslanec: Žitňanská, Jana (ZA ĽUDÍ)
Druh vystúpenia: Vystúpenie s faktickou poznámkou

62. Ďakujem veľmi pekne. Ja by som len chcela zdôrazniť to, čo už kolega predo mnou povedal. Naozaj nejde o komplikovanú novelu zákona o verejných zbierkach. Vychádza v ústrety množstvu organizácií, neziskových organizácií, ktoré prostredníctvom verejných zbierok vlastne aj suplujú štát v poskytovaní rôznych služieb. Nás oslovila Liga za duševné zdravie, Únia nevidiacich, Liga proti rakovine a ďalšie, ktorým by naozaj pomohlo to, keď by sme im predĺžili tú lehotu, počas ktorej môžu minúť takto verejne vyzbierané finančné prostriedky. Takže ešte raz vás chcem aj v ich mene veľmi pekne poprosiť o podporu tohto zákona a verím, že tá zbierka alebo tie zbierky, ktoré sa uskutočnia aj v budúcich rokoch, budú naďalej pomáhať tým najzraniteľnejším. Ďakujem veľmi pekne.
12. schôdza NR SR - 4.deň - B. popoludní
Dátum: 2020-09-22
Poslanec: Žitňanská, Jana (ZA ĽUDÍ)
Druh vystúpenia: Vystúpenie

96. Ctené kolegyne, kolegovia, a hoci ide o veľmi krátku novelu alebo jednoduchú novelu zákona, myslím si, že jej prijatím to bude veľká vec pre neziskové organizácie alebo organizácie, ktoré, ako aj povedal kolega Lehotský, veľakrát suplujú štát, či už v poradenstve, alebo v službách tým najzraniteľnejším. Po mnohých debatách so zástupcami týchto organizácií, či už Liga za duševné zdravie, Liga proti rakovine alebo Únia nevidiacich, sme sa dohodli, že predložíme tento návrh, ktorý možno tak vyskočil, alebo ten problém vyskočil teraz počas korony, že vlastne nemali možnosť možno minúť niektoré finančné prostriedky na tie služby, lebo boli isté opatrenia, a takisto nemali možnosť zorganizovať verejné zbierky. Ale ono tak či tak vzhľadom k tomu, že nikdy oni dopredu nevedia, že koľko financií sa im podarí vyzbierať, a to, že im umožníme nakladať s týmito financiami v období dvoch, resp. troch rokov, im zabezpečí, aby tie služby sa dostali k tým, ktorí to naozaj potrebujú. Čiže nejde o komplikovanú legislatívu, ale myslím si, že patrí k tým, ktoré naozaj zlepšia situáciu tých najzraniteľnejších. Ďakujem veľmi pekne za podporu.
8. schôdza NR SR - 3.deň - A. dopoludnia
Dátum: 2020-06-05
Poslanec: Žitňanská, Jana (ZA ĽUDÍ)
Druh vystúpenia: Vystúpenie v rozprave

23. Ďakujem veľmi pekne, pán predsedajúci. Vážené kolegyne, kolegovia, predseda Národnej rady Slovenskej republiky rozhodnutím č. 124 zo 4. júna 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov (tlač 131), na prerokovanie Výboru Národnej rady pre sociálne veci do začiatku rokovania schôdze NR SR o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 14. schôdzi a uznesením č. 34 zo 4. júna 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 8. schôdzi Národnej rady Slovenskej republiky. Pán predsedajúci, skončila som, prosím, otvorte rozpravu.
6. schôdza NR SR - 6.deň - A. dopoludnia
Dátum: 2020-04-29
Poslanec: Žitňanská, Jana (ZA ĽUDÍ)
Druh vystúpenia: Vystúpenie s faktickou poznámkou

90. Ďakujem veľmi pekne. Miro, úplne súhlasím s tým, že noviny do každej rodiny nie je dobrý nápad. Ako bývalá novinárka by som mala byť rada, keď sa podporuje tlač, ale myslím si, že naozaj toto nie je cesta. Naopak, čo chcem vyzdvihnúť aj z tohto programového vyhlásenia vlády a o čom si aj ty hovoril, je boj s dezinformáciami. Pre mňa je nesmierne dôležité, aby sme sa aj viac zamerali na boj s dezinformáciami v oblasti zdravotníctva, pretože máme množstvo prípadov ľudí, ktorí sa nechajú obalamutiť rôznymi šarlatánmi a rôznymi ľuďmi, ktorí sa chcú priživiť na nešťastí iných. Máme rôzne návody, ako sa vyliečiť z rakoviny pitím Sava a tak ďalej. Myslím si, že toto sú veci, ktoré musíme naozaj zastaviť, aby sa nezhoršil zdravotný stav našich spoluobčanov. A posledná poznámka. Keďže asi by som to nebola ja, kebyže to nepoviem, veľmi oceňujem, že aj v časti kultúra sa zaoberáme problematikou ľudí so zdravotným postihnutím, to znamená, že chceme, aby aj títo ľudia mali možnosť naplno sa kultúrne vyžiť, aby mali prístup ku kultúrnym pamiatkam, aby sa debariérizovali, a takisto aby aj programy v televízii boli dostupnejšie pre ľudí so sluchovým postihnutím a zrakovým postihnutím. Takže veľmi sa teším na spoluprácu aj v tejto oblasti. Ďakujem.
6. schôdza NR SR - 6.deň - A. dopoludnia
Dátum: 2020-04-29
Poslanec: Žitňanská, Jana (ZA ĽUDÍ)
Druh vystúpenia: Vystúpenie s faktickou poznámkou

78. Ďakujem veľmi pekne, Vierka, nielen za tento tvoj príspevok, ale aj za tú dlhoročnú odbornú prácu, ktorú vykonávaš, a za to, ako si aj pôsobila ako učiteľka aj ako riaditeľka, naozaj aj vo vzťahu k skupine tých najzraniteľnejších si vždy bola veľmi aktívna a snažila sa im zabezpečiť ich špecifické potreby. Okrem tých inkluzívnych tímov, ktoré si spomínala vo svojom príhovore, ja chcem upozorniť aj na ďalší aspekt v oblasti vzdelávania a to je to, že by sme mali konečne možno zmeniť aj tú filozofiu alebo aj to, ako to funguje, aby špeciálne školy a praktické školy neboli vlastne takou konečnou pre deti so zdravotným postihnutím, aby sa mohli ďalej vzdelávať. My máme veľmi málo týchto ľudí aj v kontinuálnom vzdelávaní, pričom vieme, že doba je rýchla, aj ľudia so zdravotným postihnutím by mali mať možnosť sa kontinuálne vzdelávať, by mali mať možnosť získať také vzdelanie, ktoré im umožní dostať sa na otvorený trh práce. Mali by mať možnosť sa viac vzdelávať v digitálnych zručnostiach, pretože viac ako polovica ľudí so zdravotným postihnutím nemá tieto zručnosti. Čiže aj v tomto segmente nás čaká veľmi veľa výziev a ja som rada, že naše programové vyhlásenie v tomto smere nezabúda na túto skupinu ľudí a aj vďaka takým ľuďom, ako si ty, Vierka, ja verím, že sa nám to podarí presadiť. Ďakujem.
59. schôdza NR SR - 1.deň - B. popoludní
Dátum: 2022-02-25
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

129. Ďakujem pekne. Pán poslanec Fico, ste predsedom veľkej strany SMER, ktorá má aj ďalekú, hlbokú históriu, a ja som rada, že ste sa pridali a že vaša strana zahlasovala za uznesenie, kde sa odsudzuje anexia Ukrajiny. Len treba si uvedomiť, že táto vojna, ktorá sa rozpútala v Ukrajine, má dva rozmery. Jeden je ten, ktorý priamo ohrozuje ľudské životy. Sú to útoky fyzického charakteru, bomby, streľba a podobne, ale tá vojna má ešte aj ďalšiu dimenziu. To je totižto ďalšia vojna, ktorá je kybernetická, je to vojna, ktorá je založená na dezinformáciách a šírení hoaxov na všetkých úrovniach. Tí konšpirátori sú v rôznych stupňoch riadenia, nie je to len Rusko, ale naozaj tá sieť ľudí, ktorí šíria takéto dezinformácie rôznymi spôsobmi, je veľmi sofistikovaná. A toto je obrana proti dezinformačnej vojne. My vieme Ukrajincom pomôcť humanitárne, finančne, aj, čiastočne aj vojensky podľa kapacít, ale zastaviť vojnu dezinformačnú, tak na to treba tiež mať svoje zbrane. A jedna z tých zbraní je práve tento zákon, ktorý sa má prijímať. To nie je svojvoľné vypínanie nejakých serverov, kto si čo zmyslí. Ten proces je tam jasne upravený, na pokyn polície po prešetrení, preverení, či naozaj ide o dezinformačný mail, tak, dezinformáciu, tak sa vlastne vypne.
59. schôdza NR SR - 1.deň - B. popoludní
Dátum: 2022-02-25
Poslanec: Zemanová, Anna (SaS)
Druh vystúpenia: Vystúpenie v rozprave

10. Vážený pán predseda, pán premiér, kolegovia, kolegyne, predvčerom (včera, pozn. red.) sme sa zobudili do nového sveta, sveta, ktorý sme tu nemali od druhej svetovej vojny. Rusko agresívne a bezprecedentne napadlo svojho suseda. Porušilo tak medzinárodné právo a princípy Charty OSN. Vladimír Putin sa napriek sľubom rozhodol, že bude mať na svojich rukách krv nevinných ľudí. Ľudí, ktorí túžili slobodne žiť a vychovávať svoje deti. Ukrajina dnes bojuje o svoje územie. O svoj štát, o holý život. Sme povinní jej pomáhať. Ukázalo sa, že sme boli masívne klamaní, keď nám hovorili, že k vojne nepríde alebo že Rusko len potrebuje chrániť územia na východnej časti Ukrajiny. Pravda je taká, že už včera útoky smerovali aj proti civilným cieľom na celom území Ukrajiny, dokonca aj neďaleko za našou hranicou. Považujem za kľúčové, aby sme v parlamente prijali uznesenie, v ktorom jednoznačne odsúdime nevyprovokovanú, neodôvodnenú a neoprávnenú vojenskú agresiu Ruskej federácie proti Ukrajine. Aj z toho dôvodu žiadame Ruskú federáciu, aby okamžite zastavila vojenské operácie a bezpodmienečne stiahla všetky ozbrojené sily a vojenskú techniku z celého územia Ukrajiny a plne rešpektovala nezávislosť, zvrchovanosť a územnú celistvosť Ukrajiny. Chcem z tohto miesta vyjadriť podporu celej Ukrajine a jej občanom, ktorí neváhajú obetovať svoje životy v záujme ochrany svojej krajiny. Neviem si predstaviť pocity, ktoré musia prežívať matky a manželky, ktoré odprevádzajú svojich mužov a synov s rizikom, že už ich nikdy neuvidia živých. A to len preto, že sa Vladimír Putin rozhodol uzurpovať si právo určovať niekomu, ako má žiť. Obdivujem silu Ukrajiny. Ukrajiny, ktorá je odhodlaná aj sama vojensky bojovať proti diabolskej presile. Ak si niekto myslí, že nás sa tento konflikt netýka, je hlboko na omyle. Lebo to skutočne existuje niekto, kto chce mať vedľa seba násilného suseda, ktorý už teraz celému svetu ukazuje, že sa v svojej arogancii nezastaví pred ničím? Dovoľte mi na záver zdôrazniť ešte jednu skutočnosť a tou je hrozba dezinformácií a hoaxov. Chcem vyzvať všetkých občanov, aby si správy o vojne na Ukrajine overovali a čerpali len z relevantných zdrojov. Ako dokazuje minulosť, Rusko spraví všetko pre to, aby svoje dezinformácie – či už o jadrových zbraniach na Ukrajine, alebo iných nepravdách – šírili aj na území Slovenska. Prosím, buďme jednotní. Včerajšok bol lekciou pre všetkých, ktorí dlhodobo obhajovali agresiu Ruska a popierali jeho úmysly. Verím, že opozícia uzná chybu a ospravedlní sa nie nám, ale v prvom rade všetkým obetiam ruskej invázie. Vážené kolegyne, kolegovia, dnes stojíme pred výzvou ukázať svetu, že vieme, kam patríme. Podporme mier a spravodlivosť. Zastavme klamstvá a ich prisluhovačov. Postavme sa spoločne na stranu Ukrajiny. Ďakujem. (Potlesk.)
58. schôdza NR SR - 3.deň - B. popoludní 2
Dátum: 2022-02-23
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

29. Pán kolega Janko Benčík, ďakujem veľmi pekne za tieto informácie, za tie nepekné správy, ktoré sa šíria. Ale musíme si aj povedať, čo je pravým dôvodom toho, že opozícia silou-mocou chce odvolať ministra vnútra. Lebo opozícia sa bojí nielen za tie statusy, ktoré sa vyskytujú na sociálnych sieťach, ale oni sa boja aj to, že tie špinavosti, ktoré sme o nich počuli z odposluchov, legálne získaných odposluchov z chaty, budú vyšetrované. Kde priamo a reálne predseda strany SMER-u, podpredsedovi strany SMER-u sa rozprávali tak, že naozaj to nemá obdoby. To tie odposluchy, čo ste vy čítali, tam ani jedno slovo nebolo, že povedal pán minister, ktorého chcete odvolávať. Ale na odposluchoch z chaty bol priamo predseda vašej najväčšej opozičnej strany SMER-u a jeho podpredsedovia, ktorí sa tam rozprávali ďaleko horším a nechutnejším spôsobom, a preto potrebujú, aby minister Mikulec bol odvolaný.
55. schôdza NR SR - 10.deň - A. dopoludnia
Dátum: 2022-02-17
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

111. Ďakujem pekne, ale najprv ťa poprosím, pán podpredseda, aby si zjednal nápravu a ticho v sále a že poprosím pána predsedu, aby ma počúval, čo mu teraz poviem. (Pobúrený ruch v sále.) Pretože, pán predseda, keď sme vstupovali do tejto koalície, základným kritériom a krédom bolo, že bude sa na Slovensku lepšie žiť a bude spravodlivejšie Slovensko. To, ako si vystúpil, tak to naozaj nemá obdobu, pretože súdna mapa je o tom, že sa má rýchlejšie a kvalitnejšie rozhodovať pre ľudí. Súdna reforma je pre ľudí, ktorí majú nedostata... nedostupnú spravodlivosť. To, že medzitým vstúpil aj plán obnovy a odolnosti do nášho života a umožní ešte prinášať peniaze pre to, aby nielen bolo kvalitnejšie rozhodovanie, ale aby aj sudcovia a ľudia, ktorí budú zamestnaní na týchto súdoch alebo sú zamestnaní, pretože tu nikto sa nebude prepúšťať, mali lepšie podmienky, kvalitnejšie technické zabezpečenie, tak to je len naviac. A veľmi ma bolí, že všetci tu otáčate, ako keby tu, tuná išlo len a len o peniaze. Tie peniaze sú bonusom k tejto súdnej reforme, ktorej kritériom je to, že na Slovensku sa ten žalostný stav v justícii zlepší. Pretože to, čo tu je dnes, to nie je funkčné. A brzdiť lepšie a spravodlivé Slovensko sa od koaličného partnera veľmi ťažko počúva.
55. schôdza NR SR - 5.deň - A. dopoludnia
Dátum: 2022-02-09
Poslanec: Zemanová, Anna (SaS)
Druh vystúpenia: Vystúpenie v rozprave

77. V mene poslaneckého klubu Sloboda a Solidarita by som chcela oznámiť stanovisko klubu, ako si predstavujeme Slovensko v 21. storočí a ako budeme hlasovať. Slovensko je hrdý štát, ktorý si uvedomuje svoje práva, ale aj povinnosti a plní si svoje medzinárodné záväzky. Slovensko je štát, ktorý bezvýhradne patrí na Západ, do Európskej únie a Severoatlantickej aliancie. Slovensko je štát, ktorý neváha pomôcť svojim spojencom či susedom, keď sú v zložitej situácii či v ohrození. Slovensko je štát, kde sa politici neboja prijímať ťažké rozhodnutia, ktoré populisti bombardujú klamstvami. Slovensko je štát, kde víťazí zdravý rozum, a preto poslanci strany SaS budú hlasovať za obrannú dohodu s USA. Vieme, kam patríme. Poslanci SaS vyjadria podporu obrannej zmluve so Spojenými štátmi. Sme súčasťou Európskej únie, sme súčasťou NATO, odmietame demagógiu, klamstvá a zavádzanie, hrubú manipuláciu, ku ktorej sa uchyľuje opozícia. Strana Sloboda a Solidarita dnes opäť ukáže, že vieme odlíšiť dobro od zla a pomenovať, čo Slovensko potrebuje. Ďakujem, kolegovia, ďakujem, pán minister Korčok, ďakujem, pán minister Naď. (Potlesk.)
55. schôdza NR SR - 5.deň - A. dopoludnia
Dátum: 2022-02-09
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

14. Ďakujem pekne. Najprv, pán kolega Borguľa, nie, nemyslím si, že treba dať návrh zákona na prepracovanie, myslím si, že do druhého čítania máme priestor na to, aby sme niektoré veci doladili. Pán kolega Lukáč, ja som nehovorila o Environmentálnom fonde ako o nejakom balíku, ktorý... ale skôr o tom ekologickom plánovaní, ktoré, si myslím, že by malo byť významnejším spome... spôsobom tam zakomponované, a napokon aj ministerstvo životného prostredia pripravuje zákon o krajinnom plánovaní. Toto mi chýba, tento súlad, a preto je dôležité, aby v tom zákone boli explicitne tieto veci uvedené nielen v zátvorkách, alebo aj ako keby niečo. Čo sa týka reštitúcií, samozrejme, dedenie a legitímne reštitúcie sú legitímne, nie je legitímne, tí, resp. zákon to umožňuje, ale nie je úplne správne, ak vlastne skupovali tie reštituentské podiely a potom na základe toho developovali. Veď iste chodíte medzi Bratislavou a Ivankou a celý ten obrovský logistický park je takýmto podvodným spôsobom zreštituovaný, postavený v rozpore so zákonmi a to je jeden z dopadov nedostatkov územného plánovania. A to, že, samozrejme, nie každý starosta alebo poslanci sú podvodníci, nie, aj ja som z komunálnej sféry, ale, ale jednoducho tie prípady tu sú. A tie výsledky, ktoré máme v krajine, nemôžu byť, nemô... určite nie sú v súlade so zákonom, ak by celá tá hierarchia fungovala. Pani kolegyňa Pleštinská, v roku 2004, kedy prešla štát, prešiel stavené úrady na obce, v tom čase som bola starostka, sme tlieskali, že hurá, ale dnes musím povedať, že samospráva tuto prenesený výkon nezvládla. Územné plánovanie má od začiatku od roku 1991 ako orá... originálnu kompetenciu, teraz sa bavíme o územnom plánovaní, o stavebnom sa budeme baviť o chvíľu. A áno, tie skúsenosti sú rôzne, niektoré sú premietnuté do zá... (Prerušenie vystúpenia časomerom.)
24. schôdza NR SR - 2.deň - B. popoludní
Dátum: 2021-02-25
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

187. Ďakujem. Ja budem tiež reagovať na pána Mareka Kotlebu. Ja v podstate s ním súhlasím. Viem, že on je založený tak podobne vlastne, ako aj ja, aj tuná Jožko Pročko atď., máme k športu blízko a k deťom určite takisto. No jedna vec je taká, že ja konkrétne, moja nevesta je učiteľka v materskej škôlke. A práve COVID si doniesla z materskej škôlky, pretože chodili tam rodičia, ktorí nemali tie testy, vtedy to ešte akože mohli ich tam doviesť. Následne, samozrejme, na to dostal pochopiteľne aj jej manžel, náš syn COVID, našťastie nemal ťažký priebeh. Vrátili sa deti do škôlky aj minulý týždeň, o dva dni na to to už mali kuchárky a ďalší, znova museli tú škôlku zavrieť. To znamená, tie deti, kto ich tam dovedie, jednoducho musí mať tie testy a musí to mať v poriadku, nedá sa bez toho proste robiť to, lebo sú ohrození, samozrejme, aj tí druhí. A ešte, práve minule u nás v tom našom mestskom časopise vyšiel taký článok, práve v martinskej nemocnici leží niekoľko detí. Lebo aj tuná mám taký článok, že dlho sa zdalo, že deti sú proti novému koronavírusu vysoko odolné a priebeh infekcie je u nich spravidla mierny. Ale robila sa analýza vychádzajúca z prípadov bezmála 700 detí, ktoré tento syndróm postihol a boli alarmujúce zistenia. Hrozia tam až trvalé následky pre tie deti. To znamená, aj pre vás, Marek. Poviete, že ste bojovali za to, aby vaše dieťa nemuselo mať v škôlke rúško. Ale ako by ste bojovali potom, keby ste zistili, že sa v škôlke práve preto nakazilo. Možnože vy nie, ale mnohí rodičia by žalovali toho učiteľa alebo tú škôlku. Takže nejak sa chrániť musíme. Má to logiku. Ďakujem.